രാമക്ഷേത്രം സന്ദര്ശിക്കുന്ന ആദിവാസികള്ക്ക് 5,000 രൂപ വീതം നല്കും ഗുജറാത്ത് മന്ത്രി അഹമ്മദാബാദ്: അയോധ്യയിലെ രാമക്ഷേത്രം സന്ദര്ശിക്കുന്ന ആദിവാസികള്ക്ക് 5,000 രൂപ വീതം നല്കുമെന്ന് ഗുജറാത്ത് മന്ത്രി പൂര്ണേഷ് മോദി.ആദിവാസി ഭൂരിപക്ഷ ജില്ലയായ ദാങ്സ് ജില്ലയിലെ ശബരിധാമില് ദസറ ആഘോഷങ്ങളോട് അനുബന്ധിച്ച് നടന്ന പരിപാടിയില് പങ്കെടുക്കവേയാണ് മന്ത്രി പ്രഖ്യാപനം നടത്തിയത്. സംസ്ഥാനത്തെ വിവിധ ഭാഗങ്ങളില് ദസറ ആഘോഷം സംഘടിപ്പിക്കുമെന്നും അദ്ദേഹം വാഗ്ദാനം നല്കി. അടുത്ത വര്ഷം തിരഞ്ഞെടുപ്പ് നടക്കുന്ന ഗുജറാത്തില് 14 ശതമാനമുള്ള ആദിവാസി വോട്ടുകള് നിര്ണായകമാണ്. പരമ്ബരാഗതമായി കോണ്ഗ്രസിന്റെ വോട്ടുബാങ്കാണ് ആദിവാസി വിഭാഗം. എന്നാല്, കഴിഞ്ഞ തിരഞ്ഞെടുപ്പുകളില് അവര് ബിജെപിക്ക് അനുകൂലമായി വോട്ട് ചെയ്തിരുന്നു.The post രാമക്ഷേത്രം സന്ദര്ശിക്കുന്ന ആദിവാസികള്ക്ക് 5,000 രൂപ വീതം നല്കും ഗുജറാത്ത് മന്ത്രി first appeared on MalayalamExpressOnline.